Publication: Magyar Közlöny
Issue: MK-2004-70 (Year: 2004, Number: 70)
Era: 2004-2010
Section: Az Abh1. a Btk.-nak az 1989. évi XXV. törvény
Paragraph Index: 569

15. §-ával megállapított 269. §-áról foglalt állást a következõképpen: „Értelmezést igényel továbbá a gyûlöletre uszításban megjelölt elkövetési magatartás. Önmagukban a szavak is általánosan ismert tartalommal bírnak. A gyûlölet az egyik legszélsõségesebb negatív, a Magyar Nyelv Értelmezõ Szótára szerint (2. kötet 1132. o.) nagyfokú ellenséges indulat. Aki uszít, az valamely személy, csoport, szervezet, intézkedés ellen ellenséges magatartásra, ellenséges, kárt okozó tevékenységre biztat, ingerel, lázít (Értelmezõ Szótár 7. kötet 59. o.). Tekintettel arra, hogy már a Csemegi Kódexben is a gyûlöletre izgatás volt az elkövetési magatartás, a jogalkalmazók a konkrét esetek megítélésében több mint 100 év értelmezési gyakorlatára támaszkodhatnak. A Curia már a századfordulón több döntésében nagy szabatossággal határozta meg az izgatás fogalmát: A törvény eme kifejezés alatt »izgat« nem valamely kedvezõtlen és sértõ véleménynek nyilvánítása, hanem olyan lázongó kifakadások értendõk, amelyek alkalmasak arra, hogy az emberek nagyobb tömegében a szenvedélyeket oly magas fokra lobbantsák, amelybõl gyûlölet keletkezvén, a társadalmi rend és béke megzavarására vezethet (Büntetõjogi Döntvénytár 7. köt. 272. 1.).” (Abh1., ABH 1992, 167, 177—178.)

Source: https://magyarkozlony.hu/hivatalos-lapok/dfed313651f5a143114d5b0d946641b2333ce728/dokumentumok/9f82aff3a0da1ab1ef1ce658e80704adad4a5bf9/letoltes